کانادانین تورونتو شهرین‌دکی سیلاح‌لی سالدیری، سالدیرقانلا بیرلیکده 2 نفر اؤلدو،13 نفر ده یارالانیب.
حادثه، بازار آخشامی، دانفورت و لوگان جادده‌لری‌نین یئرلشدیگی و یونان محله‌سی کیمی تانینان اراضیده یئرلی واختلا 22.00 ده یاشاندی.
پولیسین وئردیگی معلوماتا گؤره سالدیریلا بیرلیکده 2 نفر اؤلدو، بیری اوشاق 13 نفر ده آچیلان آتشده وورولدو.
تورونتو پولیس شفی چیف مارک سوندرس وورولان بیر قادینین اؤلدوگونو همچینین یارا‌لی کیچیک قیزین وضعیتی‌نین آغیر اولدوغونو دئدی.
پولیس سؤزچوسو مارک پوگاش ایسه حادثه‌نین ترور سالدیریسی اولوب اولمادیغینی سؤیلمک اوچون هله تئز اولدوغونو آچیقلاییب.
تورونتو ایستار-ا دانیشان شاهیدلرین سؤزلرینه گؤره، قارا پالتارلار گئیینمیش بیر کیشی سیلاحلا آتش آچدیغینی سؤیله‌دی. بعضی شاهیدلرین سؤزلرینه گؤره ان آز 20 ال آتش ائدیلدیگینی بیلدیریب.
آوریل آییندا یئنه تورونتو شهرینده بیر قادین سالدیرقان ایستیفاده ائتدیگی ماشینی جمعیتین اوستونه سورموش، 10 نفر اؤلموشدو.
